Poperinge

**Poperinge** is in stêd yn de Belgyske provinsje West-Flaanderen. De stêd hat goed 19.000 ynwenners en leit yn it Westflaamske Heuvellân. Tegearre mei de stêden Veurne, Ieper en Diksmuide is de stêd in regionaal tsjinstesintrum foar de regio Westhoeke.

## Skiednis
Poperinge waard foar it earst om 850 hinne neamd as *Villa Pupuringa*. Fynsten út de neolityske tiid wize út dat it plak doe al bewenne wie. Yn de Romeinske tiid waard in sydwei fan in romeinske wei (*deverticulum*) oanlein, dy't Kassel mei Poperinge en Aardenburg ferbûn.

Al yn de iere midsiuwen spile de Sint-Bertinusabdij yn Sint-Omaars in wichtige rol yn it tsjerklike en ekonomyske libben fan de ynwenners fan Poperinge. De abten fan de abdij wiene feodale hearen fan Poperinge en bleaunen dat oant de Frânske Revolúsje. 

De wichtichste driuwende krêft efter Poperinge syn bloeitiid yn de 13e iuw wie de lekkenyndustry. De stêd wreide út en krige yn 1290 tastimming fan de biskop fan Terwaan om njonken de besteande Sint-Bertinustsjerke twa nije tsjerken te bouwen. In soad boeren stapten oer op de nije yndustry sadat boeren fan oare plakken frege waarden om it fjild te bewurkjen.

Yn 1436 waard Poperinge oant de grûn ta ôfbaarnd troch it leger fan hartoch Humphrey fan Gloster. Dy fierde syn kampanje út Calais wei nei't in belis troch hartoch Filips de Goede krekt mislearre wie. Gloster rôp himsels ek yn 'e stêd út as greve fan Flaanderen, mar luts him doe yn sân hasten werom.

Doe't de lekkenyndustry yn de 16e iuw yn it neigean rekke, waard der nije fertsjinst fûn yn de hoptylt.

Yn de Earste Wrâldkriich wiene Poperinge en Veurne de iennige Belgyske stêden, dy't net fan 'e Dútsers beset waarden. It Militêre Begraafplak Lijssenthoek is mei 10.800 grêfstiennen it op ien nei grutste Britske begraafplak fan de Earste Wrâldkriich. It lei tichteby in grut fjildsikehûs en dat ferklearret ek de grêven fan in Britske ferpleechster, Sinezen, Amerikanen, Frânsen en Dútsers.

## It besjen wurdich

Poperinge is trije grutte goatyske tsjerken ryk: 
De Sint-Bertinustsjerke is in dekanaatsjerke en oarspronklik in krústsjerke út 1147. Yn 1419 ferneatige in brân de tsjerke en neitiid waard de Bertinustsjerke as in letgoatyske sealtsjerke wer opboud. Opmerklik binne de brânskildere ramen fan de hoptylt.  
De Us-Leaffrouwetsjerke waard tusken 1290 en 1490 boud en hat in 70 meter hege toer.   
Mei de bou fan de Sint-Jehannestsjerke waard yn 1290 útein set. Healwei de 14e iuw wie de tsjerke foltôge. 

It neogoatyske stedhûs datearret fan 1911. Op de binnenhôf fan en yn it stedhûs binne de deadesellen en in eksekúsjepeal, dêr't 25 Britske en 2 Kanadeeske soldaten eksekutearre waarden fanwegen desersje of "lef hanneljen".  

De tusken 1769 en 1782 boude Weeuwhôf wie foar allinnichsteande froulju en widdofroulju, dy't harren dwaande holden mei kantklossen. 

It kleaster fan de Grauwe Susters leit oan de *Krom-* en *Bruggestraat* en bestiet út 17e-, 18e-, 19e- en 20e-iuwske gebouwen.

Om Poperinge hinne binne in soad oantinkens oan de Earste Wrâldoarloch:

*The Talbot House, in earder moetingssintrum foar Britske soldaten.
*Yn de dielgemeenten fan Poperinge lizze ferskillende Britske militêre begraafplakken, mar yn Poperinge sels binne der ek begraafplakken:
** Abeele Aerodrome Military Cemetery
** Gwalia Cemetery
** Lijssenthoek Military Cemetery
** Nine Elms British Cemetery
** Poperinghe New Military Cemetery
** Poperinghe Old Military Cemetery

## Eveneminten

* De freed foar de fjirde snein yn 'e fjirtichdagentiid set yn Poperinge it Keikoppenkarnaval útein.
* Op de earste snein fan july fynt de Marijeprosesje plak.
* De Ynternasjonale Hopfeesten fine ienris yn 'e trije jier healwei septimber plak. De feesten geane werom op in âld folksfeest dat nei de rispinge fan de hop fierd waard. Der wurdt in hopkeninginne keazen, der binne optochten en der is in grutte feesttinte. 

## Gea
Poperinge leit op in hichte fan likernôch 25 meter yn de delling fan de Vleterbeek, dy't yn noardeastlike rjochting oergiet yn de Poperingefeart. Oan de Poperingefeart leit it Burggraaf Frimoutpark.

Opfallend yn it lânskip om Poperinge hinne binne it grutte tal hopplantaazjes. 
## Gemeenteyndieling
Njonken de stêd Poperinge lizze der yn de gemeente ek de dielgemeenten Krombeke, Proven, Reningelst, Roesbrugge-Haringe en Watou. Ek Abele en Sint-Jan-ter-Biezen binne doarpkes yn de gemeente, mar dat binne gjin dielgemeenten. 

:Boarne: Stêd Poperinge


## Befolkingsferrin hjoeddeiske gemeente
Alle histoaryske ynformaasje giet oer de hjoeddeiske gemeente (dus ynklusyf de dielgemeenten), lykas dy ûntstie nei de weryndieling fan 1 jannewaris 1977. 

Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.7,0.8,0.9)
 id:e value:rgb(0.6,0.7,0.8)

ImageSize = width:800 height:373
PlotArea = left:50 bottom:30 top:30 right:30
DateFormat = x.y
Period = from:0 till:25000
TimeAxis = orientation:vertical
AlignBars = justify
ScaleMajor = gridcolor:b increment:2500 start:0
ScaleMinor = gridcolor:a increment:1250 start:0
BackgroundColors = canvas:c

BarData=

 bar:1831 text:1831
 bar:1846 text:1846
 bar:1856 text:1856
 bar:1866 text:1866
 bar:1880 text:1880
 bar:1890 text:1890
 bar:1900 text:1900
 bar:1910 text:1910
 bar:1920 text:1920
 bar:1930 text:1930
 bar:1947 text:1947
 bar:1961 text:1961
 bar:1970 text:1970
 bar:1981 text:1981
 bar:1990 text:1990
 bar:2000 text:2000
 bar:2010 text:2010
 bar:2020 text:2020
 bar:2022 text:2022

PlotData=
 color:d width:20 align:left

 bar:1831 from:0 till: 19284
 bar:1846 from:0 till: 20323
 bar:1856 from:0 till: 20434
 bar:1866 from:0 till: 20813
 bar:1880 from:0 till: 21436
 bar:1890 from:0 till: 21865
 bar:1900 from:0 till: 21885
 bar:1910 from:0 till: 22126
 bar:1920 from:0 till: 24152
 bar:1930 from:0 till: 21226
 bar:1947 from:0 till: 21886
 bar:1961 from:0 till: 21054
 bar:1970 from:0 till: 20359
 bar:1981 from:0 till: 19886
 bar:1990 from:0 till: 19305
 bar:2000 from:0 till: 19254
 bar:2010 from:0 till: 19960
 bar:2020 from:0 till: 19717
 bar:2022 from:0 till: 19782

PlotData=

 bar:1831 at: 19284 fontsize:S text: 19.284 shift:(-10,5)
 bar:1846 at: 20323 fontsize:S text: 20.323 shift:(-10,5)
 bar:1856 at: 20434 fontsize:S text: 20.434 shift:(-10,5)
 bar:1866 at: 20813 fontsize:S text: 20.813 shift:(-10,5)
 bar:1880 at: 21436 fontsize:S text: 21.436 shift:(-10,5)
 bar:1890 at: 21865 fontsize:S text: 21.865 shift:(-10,5)
 bar:1900 at: 21885 fontsize:S text: 21.885 shift:(-10,5)
 bar:1910 at: 22126 fontsize:S text: 22.126 shift:(-10,5)
 bar:1920 at: 24152 fontsize:S text: 24.152 shift:(-10,5)
 bar:1930 at: 21226 fontsize:S text: 21.226 shift:(-10,5)
 bar:1947 at: 21886 fontsize:S text: 21.886 shift:(-10,5)
 bar:1961 at: 21054 fontsize:S text: 21.054 shift:(-10,5)
 bar:1970 at: 20359 fontsize:S text: 20.359 shift:(-10,5)
 bar:1981 at: 19886 fontsize:S text: 19.886 shift:(-10,5)
 bar:1990 at: 19305 fontsize:S text: 19.305 shift:(-10,5)
 bar:2000 at: 19254 fontsize:S text: 19.254 shift:(-10,5)
 bar:2010 at: 19960 fontsize:S text: 19.960 shift:(-10,5)
 bar:2020 at: 19717 fontsize:S text: 19.717 shift:(-10,5)
 bar:2022 at: 19782 fontsize:S text: 19.782 shift:(-10,5)


*Boarne:NIS, 1831 oan en mei 1981 binne folkstellingen; 1990 en letter binne de ynwennertallen op 1 jannewaris.